ତାଙ୍କ ଶତକୀୟ ପାଳି ଯୋଗୁ ତାଙ୍କ ଦଳ ୧୫୪ ରନ୍ର ବିଜୟ ଟାର୍ଗେଟ ଦେଇଥିବା ଲଙ୍କାସାୟାର ଥଣ୍ଡର ଦଳକୁ ସହଜରେ ପରାସ୍ତ କରିଥିଲା। ଲଙ୍କାସାୟାର ଥଣ୍ଡର ପ୍ରଥମେ ବ୍ୟାଟିଂ କରି ୭ ୱିକେଟ୍ରେ ୧୫୩ ରନ୍ କରିଥିଲା।
ଟି-ଟ୍ୱେଣ୍ଟିରେ ଏହା ହେଉଛି ମନ୍ଧାନାଙ୍କ ପ୍ରଥମ ଶତକ। ଏଥିରେ ୧୨ଟି ଚୌକା ଓ ୪ଟି ଛକା ସାମିଲ ଥିଲା। ପୂର୍ବ ୪ ପାଳିରେ ବି ସେ ଭଲ ବ୍ୟାଟିଂ କରିଥିଲେ।
ସେହି ମ୍ୟାଚ୍ ଗୁଡ଼ିକରେ ସେ ଯଥାକ୍ରମେ ୪୮, ୩୭, ୫୨ ଓ ୪୩ ରନ୍ କରିଥିଲେ। ତୃତୀୟ ଓ ଚତୁର୍ଥ ମ୍ୟାଚ୍ରେ ସେ ଅପରାଜିତ ରହିଥିଲେ।
ତୃତୀୟ ମ୍ୟାଚ୍ରେ ସେ ୧୯ଟି ବଲ୍ରେ ଅର୍ଦ୍ଧଶତକ ପୂରଣ କରିଥିଲେ। ଟୁର୍ଣ୍ଣାମେଣ୍ଟରେ ସେ ୨୮୨ ରନ୍ କରି ସମସ୍ତଙ୍କଠାରୁ ଆଗରେ ରହିଛନ୍ତି।
ତାଙ୍କ ପୂର୍ବରୁ ମିଥାଲି ରାଜ୍ ଏହି ଫର୍ମାଟ୍ରେ ଶତକ ହାସଲ କରି ସାରିଛନ୍ତି। ଅନ୍ତର୍ଜାତୀୟ ଟି-ଟ୍ୱେଣ୍ଟିରେ ମନ୍ଧାନା ୫ଟି ଅର୍ଦ୍ଧଶତକ ହାସଲ କରିଛନ୍ତି।
